Diari Oficial de la Generalitat Valenciana


Sumari del DOGV 7122, del 01-10-2013 (2013/9425)

RESOLUCIÓ de 26 de setembre de 2013, del director general de Producció Agrària i Ramaderia, per la qual es publica el crèdit disponible que finança per a l'any 2013, les ajudes destinades a la promoció de noves tecnologies en maquinària i equips agraris.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7122

Data del DOGV
:   01-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9425


Data del document
:   26-09-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 26 de setembre de 2013, del director general de Producció Agrària i Ramaderia, per la qual es publica el crèdit disponible que finança per a l'any 2013, les ajudes destinades a la promoció de noves tecnologies en maquinària i equips agraris. [2013/9425]  
Per la Resolució de 30 de maig de 2013, el director general de Producció Agrària i Ramaderia, va publicar la línia pressupostària i l'import global màxim per a 2013 de les ajudes regulades per l'Orde 23/2010, de 6 de juliol, de la Conselleria d'Agricultura, Pesca i Alimentació, que regula l'aplicació a la Comunitat Valenciana del Reial Decret 456/2010, de 16 d'abril, per la qual s'establixen les bases reguladores de les ajudes per a la promoció de noves tecnologies en maquinària i equips agraris (DOCV 6313, 19.07.2010).  
En l'esmentada resolució es fixava una quantia addicional 329.289,48 euros, no disponible en el moment de la seua publicació, pendent de l'aprovació d'una generació de crèdit finançada pel Ministeri d'Agricultura, Alimentación i Medi Ambient.  
D'acord amb el que establix l'article 58.5 del Reial Decret 887/2006, de 21 de juliol, pel qual s'aprova el Reglament General de Subvencions, una vegada aprovat per la Conselleria d'Hisenda i Administració Pública l'expedient de generació de crèdit.  
I vist que en l'Orde de 23/2010, de 6 de juliol, de la Conselleria d'Agricultura, Pesca i Alimentació en la disposició addicional s'assenyala que mitjançant una resolució dictada pel titular de la Direcció General de Producció Agrària, s'establirà el relatiu al finançament de les ajudes i l'import global màxim corresponent a cada anualitat.  
  
Al la vista de l'anterior, resolc:  
  
Article únic  
La quantia màxima de les subvencions a atorgar per a l'any 2013 queda fixada definitivament en 621.233,81 € i es finançarà a càrrec de l'aplicació pressupostària 03.30.7390.98472.4, línia de subvenció T0180, «Promoció d'ús de noves tecnologies».  
Contra esta resolució podrà interposar-se un recurs de reposició en el termini d'un mes davant de l'òrgan que la va dictar, de conformitat amb el que disposen els article 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o bé directament un recurs contenciós administratiu en el termini de dos mesos davant de la Sala Contenciosa Administrativa del Tribunal Suprem de Justícia de la Comunitat Valenciana, de conformitat amb el que disposen els articles 10 i 46 de la Llei de la Jurisdicció Contenciosa Administrativa.  
  
  
València, 26 de setembre de 2013.- El director general de Producció Agrària i Ramaderia: José Miguel Ferrer Arranz.